**КОМИ РЕСПУБЛИКАЛӦН ОЛАНПАС**

**Вермытӧмъясӧс социальнӧя дорйӧм юалӧмъяс серти Коми Республикаса Оланпастэчаслӧн торъя актъясӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося йирым тӧлысь 22 лунӧ

**1 статья.** Пыртны“Культура йылысь” Коми Республикаса Оланпаслӧн 3 статьяӧ (Красное знамя, 1995, тӧвшӧр тӧлысь 19 лун; Коми Республикаса канму власьт органъяслӧн индӧд-тшӧктӧмъяс, 2003, 3 №, 2450 ст.; 2007, 2 №, 4692 ст.; 2008, 9 №, 400 ст.; 2009, 11 №, 177 ст.; 2014, 9 №, 117 ст.) татшӧм вежсьӧм:

2 юкӧнӧ содтыны татшӧм сюрӧса квайтӧд абзац:

“сетны ӧткодь позянлуна условиеяс вермытӧмъяслы канму музейясӧ, культура да искусство учреждениеясӧ ветлӧм могысь (федеральнӧй канму музейяс кындзи, кутшӧмъяс серти лыддьӧгсӧ вынсьӧдӧ Россия Федерацияса Веськӧдлан котыр, да федеральнӧй культура да искусство учреждениеяс кындзи, кутшӧмъяс серти лыддьӧгсӧ вынсьӧдӧ Россия Федерациялӧн Веськӧдлан котырӧн уполномочитӧм олӧмӧ пӧртысь власьт федеральнӧй орган);”.

**2 статья.** Пыртны “Коми Республикаын библиотечнӧй делӧ да документъяслӧн быть колана экземпляр юкӧнын ӧткымын юалӧм йылысь” Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 7 №, 331 ст.; 2010, 10 №, 200 ст.; 2014, 17 №, 310 ст.; 35 №, 727 ст.) татшӧм вежсьӧм:

1 юкӧнӧ содтыны татшӧм сюрӧса 41 пункт:

“41) сетны ӧткодь позянлуна условиеяс вермытӧмъяслы Коми Республикаса канму лыддьысянінъясӧ ветлӧм могысь;”.

**3 статья.** Тайӧ Оланпасыс вынсялӧ 2016 вося тӧвшӧр тӧлысь 1 лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысьлысь С.А.Гапликов

могъяс недыр олӧмӧ пӧртысь

Сыктывкар

2015 вося вӧльгым тӧлысь 2 лун

79-РЗ №